pythainlp/thai-wiki-dataset-v4 huggingface dataset:
การผจญภัยของตอร์ตูกา

การผจญภัยของตอร์ตูกา  เป็นภาพยนตร์ประวัติศาสตร์อิตาลี ค.ศ. 1964 ที่กำกับโดยลุยจี กาปูอาโน และได้รับการเปิดตัวในปี ค.ศ. 1965 ซึ่งอิงจากนวนิยายของเอมีลีโอ ซัลการี
อาลซัส-ลอแรน

อาลซัส-ลอแรน  หรือ เอ็ลซัส-โลทริงเงิน  เป็นแคว้นที่สถาปนาขึ้นโดยจักรวรรดิเยอรมันในปี ค.ศ. 1871 ภายหลังจากที่ราชอาณาจักรปรัสเซียได้ผนวกเอาส่วนใหญ่ของแคว้นอาลซัส และจังหวัดมอแซลในแคว้นลอแรน เข้าเป็นส่วนหนึ่งของปรัสเซียโดยสนธิสัญญาแฟรงก์เฟิร์ต ซึ่งเป็นผลจากชัยชนะในสงครามฝรั่งเศส-ปรัสเซีย 
ส่วนที่เป็นดินแดนอาลซัสทอดตัวอยู่บริเวณชายฝั่งด้านตะวันตกของแม่น้ำไรน์ และด้านตะวันออกของทิวเขาโวฌ (Vosges) กินอาณาเขตร้อยละ 96 ของแคว้นนี้ ในขณะที่ดินแดนส่วนที่เป็นลอแรนทอดตัวตั้งแต่ตอนบนของหุบเขามอแซล (Moselle) ไปจนถึงตอนเหนือของทิวเขาโวฌ (กินอาณาเขตร้อยละ 26)
เดคลัน ไรซ์

เดคลัน ไรซ์ (เกิด 14 มกราคม ค.ศ. 1999) เป็นนักฟุตบอลชาวอังกฤษ ปัจจุบันเล่นในตำแหน่งกองกลางตัวรับให้แก่อาร์เซนอล สโมสรในพรีเมียร์ลีก และทีมชาติอังกฤษ
ไรซ์เริ่มต้นอาชีพกับสโมสรเวสต์แฮมยูไนเต็ด ภายหลังจากถูกปล่อยตัวมาจากทีมเยาวชนของเชลซี เขากลายเป็นผู้เล่นตัวหลักของเวสต์แฮมในระยะเวลาอันรวดเร็ว โดยมีชื่อติดในทีมยอดเยี่ยมของการแข่งขันยูฟ่ายูโรปาลีกฤดูกาล 2021–22 และเป็นกัปตันทีมในชุดที่พาทีมคว้าแชมป์รายการดังกล่าวในฤดูกาล 2022–23 รวมทั้งคว้ารางวัลผู้เล่นยอดเยี่ยมประจำการแข่งขัน ก่อนที่จะย้ายร่วมทีมอาร์เซนอลในเดือนกรกฎาคม ค.ศ. 2023 ด้วยค่าตัวที่เป็นสถิติของสโมสรอังกฤษ
ไรซ์มีสิทธิ์เลือกเล่นให้แก่ทีมชาติอังกฤษและทีมชาติไอร์แลนด์ เขาเคยลงเล่นในทีมรุ่นอายุไม่เกิน 17 ปี, 19 ปี และ 21 ปีให้แก่ไอร์แลนด์ และตัดสินใจเล่นให้ทีมชาติอังกฤษใน ค.ศ. 2019 โดยมีส่วนในการแข่งขันฟุตบอลชิงแชมป์แห่งชาติยุโรป 2020 และฟุตบอลโลก 2022
ชีวิตส่วนตัว.
ไรซ์เป็นเพื่อนใกล้ชิดกับเมสัน เมานต์ตั้งแต่ทั้งสองเล่นด้วยกันที่สโมสรเชลซีในวัยเด็ก 
ในเดือนมีนาคม ค.ศ. 2019 ไรซ์ขอโทษต่อความเห็นสนับสนุนกองทัพสาธารณรัฐไอริช (Irish Republican Army) ที่เผยแพร่ในสื่อสังคมเมื่อ ค.ศ. 2015
ในเดือนสิงหาคม ค.ศ. 2022 ไรซ์ยืนยันให้กำเนิดลูกชายคนแรกจากลอว์เรน ฟรายเออร์ (Lauren Fryer)
กระโดน

กระโดน (ชื่อวิทยาศาสตร์: "Careya arborea") เป็นพืชในวงศ์จิก ลักษณะเป็นไม้ต้นผลัดใบ สูงได้ถึง 30 เมตร ใบออกเรียงเวียน รูปไข่กลับกว้าง ยาว 20-30 เซนติเมตร ขอบใบจักฟันเลื่อย ดอกออกเป็นช่อแบบกระจะที่ปลายกิ่ง ดอกไม่มีก้าน มีใบประดับ 3 ใบ กลีบเลี้ยง 4 กลีบ เชื่อมติดกันประมาณกึ่งหนึ่ง ยาว 2-2.5 เซนติเมตร กลีบดอกรูปขอบขนาน สีขาวอมเขียวขอบสีชมพู มี 4 กลีบ ยาว 4-6 เซนติเมตร มีเกสรเพศผู้สีขาวหรืออมแดงจำนวนมาก โดยวงนอกยาวกว่าวงด้านใน ก้านชูอับเรณูยาว 2-4.5 เซนติเมตร จานฐานดอกรูปวงแหวน รังไข่ใต้วงกลีบ มี 4-5 ช่อง ก้านเกสรเพศเมียเรียวยาว ผลเป็นผลสดเส้นผ่านศูนย์กลาง 5-8 เซนติเมตร ภายในมีเมล็ดรูปขอบขนาน แบน ยาวประมาณ 1 เซนติเมตร อยู่จำนวนมาก
กระโดนมีถิ่นกำเนิดในอัฟกานิสถาน อนุทวีปอินเดียและอินโดจีน แพทย์พื้นบ้านใช้เปลือกต้นเป็นยาสมาน ดอกใช้บำรุงสตรีหลังคลอด ผลช่วยในการย่อยอาหาร
กอร์เนอร์กราท

กอร์เนอร์กราท หรือ สันเขากอร์เนอร์  เป็นสันเขาหินของเทือกเขาแอลป์ จากสันเขานี้สามารถมองเห็นธารน้ำแข็งกอร์เนอร์ซึ่งตั้งทางตะวันออกเฉียงใต้ของเมืองแซร์มัท ในรัฐวาเลของประเทศสวิตเซอร์แลนด์ นักท่องเที่ยวสามารถขึ้นไปยังกอร์เนอร์กราทได้โดยรถไฟสายกอร์เนอร์กราท ซึ่งถือเป็นรถไฟเปิดโล่งที่สูงที่สุดในยุโรป
เฮโล 2

เฮโล 2  เป็นวิดีโอเกมแนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยไมโครซอฟท์เกมสตูดิโอส์ วางจำหน่ายบนเครื่องคอนโซลเอกซ์บอกซ์ของในวันที่ 9 พฤศจิกายน 2004 ตัวเกมเป็นภาคที่สองของชุดเกม "เฮโล" และเป็นภาคต่อของ "" ตัวเกมเวอร์ชันไมโครซอฟท์ วินโดวส์ วางจำหน่ายในวันที่ 31 พฤษภาคม 2007 พัฒนาโดยทีมงานภายในที่ไมโครซอฟท์เกมสตูดิโอส์ซึ่งรู้จักกันในชื่อว่า Hired Gun ตัวเกมใช้เอนจินเกมใหม่ รวมถึงการใช้เอนจินฟิสิกส์ Havok เพิ่มอาวุธ, ยานพาหนะ และแผนที่ใหม่สำหรับผู้เล่นหลายผู้เล่น โดยผู้เล่นจะรับบทเป็นมนุษย์มาสเตอร์ชิฟ และมนุษย์ต่างดาว Arbiter ในความขัดแย้งในคริสต์ศตวรรษที่ 26 ระหว่างองค์การอวกาศสหประชาชาติ, the genocidal Covenant และ the parasitic Flood
หลังจากความสำเร็จของภาค "คอมแบทอิวอลฟด์" ผลสืบเนื่องคาดว่าจะได้รับและคาดการณ์ไว้สูง บันจีค้นพบแรงบันดาลใจในประเด็นเรื่องการวางแผนและองค์ประกอบการเล่นเกมที่ถูกทิ้งไว้จากเกมภาคแรกของพวกเขา รวมถึงผู้เล่นหลายคนทางอินเทอร์เน็ตผ่านเอกซ์บอกซ์ไลฟ์ ข้อจำกัดด้านเวลาบังคับให้มีการตัดทอนขนาดและขอบเขตของเกม รวมถึงตักฉากจบที่น่าตื่นเต้นสำหรับโหมดผู้เล่นคนเดียวของเกมทิ้ง ทำให้หลายคนในสตูดิโอไม่พอใจ ในบรรดาความพยายามทางการตลาดของ "เฮโล 2" นั้นเป็นเกมโลกคู่ขนานความจริงที่ถูกเรียกว่า "I Love Bees" ที่เกี่ยวข้องกับผู้เล่นที่ไขปริศนาโลกในความเป็นจริง
เมื่อตัวเกมวางจำหน่าย "เฮโล 2" กลายเป็นวิดีโอเกมยอดนิยมบนเอกซ์บอกซ์ไลฟ์ โดยถือครองตำแหน่งนี้จนกว่าจะมีการเปิดตัวเกม "เกียร์ออฟวอร์" สำหรับเอกซ์บอกซ์ 360 ในอีกสองปีต่อมา โดนจนถึงวันที่ 20 มิถุนายน 2006 มีการเล่นเกม "เฮโล 2" มากกว่า 500 ล้านครั้งและใช้เวลากว่า 710 ล้านชั่วโมงในเอกซ์บอกซ์ไลฟ์ ภายในวันที่ 9 พฤษภาคม 2007 จำนวนผู้เล่นที่ไม่เหมือนใครเพิ่มขึ้นมาเป็นห้าล้านคน "เฮโล 2" กลายเป็นเกมเอกซ์บอกซ์รุ่นแรกที่ขายดีที่สุด ด้วยยอดขายถึง 6.3 ล้านชุดที่จำหน่ายในสหรัฐเพียงอย่างเดียว. ตัวเกมได้รับเสียงชื่นชมอย่างมากโดยสื่อสิ่งพิมพ์ส่วนใหญ่ยกย่ององค์ประกอบที่แข็งแกร่งของระบบผู้เล่นหลายคน อย่างไรก็ตามในโหมดผู้เล่นคนเดียวเป็นจุดสนใจของการวิจารณ์สำหรับตอนจบที่น่าตื่นเต้น
ตัวเกมรีเมคความคมชัดสูงของ "เฮโล 2" ถูกวางจำหน่ายในฐานะเป็นส่วนหนึ่งของ "" บนเอกซ์บอกซ์วัน ในปี 2014
ชินเมวะ ยูเอส-2

ชินเมวะ ยูเอส-2  เป็นเครื่องบินสะเทินน้ำสะเทินบกบินขึ้นและลงจอดในระยะทางสั้นขนาดใหญ่ของประเทศญี่ปุ่น ที่ออกแบบมาสำหรับการกู้ภัยในทะเลทางอากาศ (SAR) ซึ่งดำเนินการโดยกองกำลังป้องกันตนเองทางทะเลญี่ปุ่น ยูเอส-2 มีกำหนดจะแทนที่ชินเมวะ ยูเอส-1เอ รุ่นเก่าในราชการญี่ปุ่น มันสามารถใช้ดับเพลิงโดยใช้น้ำได้ 15 ตัน
การออกแบบและพัฒนา.
ด้วยกองบินชินเมวะ ยูเอส-1เอ ที่เปิดตัวในคริสต์ทศวรรษ 1970 เริ่มสิ้นสุดอายุการใช้งาน ทางกองกำลังป้องกันตนเองทางทะเลญี่ปุ่นพยายามที่จะขอรับเงินทุนสำหรับการเปลี่ยนในคริสต์ทศวรรษ 1990 แต่ไม่สามารถรับได้เพียงพอที่จะพัฒนาเครื่องบินใหม่ทั้งหมด ดังนั้น ในปี ค.ศ. 1995 ทางบริษัทชินเมวะ (ที่เปลี่ยนชื่อจากชิน เมวะ) ได้เริ่มแผนสำหรับรุ่นอัปเกรดของยูเอส-1เอ คือ ยูเอส-1เอ "ไก" (US-1A 改 - "ยูเอส-1เอ รุ่นปรับปรุง") เครื่องบินลำนี้มีการปรับแต่งตามหลักอากาศพลศาสตร์นานัปการ, ลำเครื่องบินซึ่งใช้กำลังอากาศกดภายใน และเครื่องยนต์โรลส์-รอยซ์ เออี 2100 ที่ทรงพลังกว่าเดิม การทดสอบการบินเริ่มขึ้นเมื่อวันที่ 18 ธันวาคม ค.ศ. 2003 และกองกำลังป้องกันตนเองทางทะเลญี่ปุ่นได้จัดซื้อเครื่องบินเหล่านี้มากถึง 14 ลำ ซึ่งเข้าส่วนราชการในฐานะ ชินเมวะ ยูเอส-2
ประวัติการดำเนินงาน.
ปัจจุบันเครื่องบินดังกล่าวดำเนินการโดยกองบินที่ 31 (กองทัพอากาศที่ 71, ฝูงบินที่ 71) ที่สถานีอากาศอิวากูมิ และฐานทัพอากาศอาสึงิ
ในเดือนเมษายน ค.ศ. 2015 เครื่องบินหมายเลข 9905 เกิดอุบัติเหตุ โดยเครื่องบินกำลังทำการฝึกซ้อมใกล้กับแหลมอาชิซูริในเกาะชิโกกุ และลูกเรือสี่คนได้รับบาดเจ็บ ยูเอส-2 หกลำได้รับการจัดส่งภายในเดือนพฤศจิกายน ค.ศ. 2018 โดยมีการผลิตอีก 2 ลำ
การส่งออก.
กองทัพเรืออินเดียมีความต้องการเครื่องบินค้นหาและกู้ภัยสะเทินน้ำสะเทินบกยูเอส-2 จำนวน 12–18 ลำที่ราคา 1.65 พันล้านดอลลาร์สหรัฐ โดยคาดว่าเครื่องบินสะเทินน้ำสะเทินบกเหล่านี้จะประจำการในหมู่เกาะอันดามันและนิโคบาร์ ส่วนในเดือนตุลาคม ค.ศ. 2016 ชินเมวะลดราคาลงมาอยู่ที่ประมาณ 113 ล้านดอลลาร์สหรัฐต่อเครื่อง ซึ่งมีความคาดหวังว่าจะมีการเซ็นสัญญาสำหรับการสั่งซื้อในเดือนพฤศจิกายน ค.ศ. 2016 แต่ถูกเลื่อนออกไปโดยรัฐมนตรีว่าการกระทรวงกลาโหมของอินเดีย มโนหาร์ ปาร์รีการ์ สำหรับในเดือนมีนาคม ค.ศ. 2018 เอกอัครราชทูตญี่ปุ่นประจำประเทศอินเดีย เค็นจิ ฮิรามัตสึ ได้บอกกับ"เดอะฮินดูบิสซิเนสไลน์" ว่าการเจรจายังดำเนินอยู่
มีรายงานว่าประเทศไทยสนใจจัดซื้อเครื่องบินนี้
ส่วนประเทศอินโดนีเซียเป็นลูกค้าที่คาดหวังอีกราย
หลังจากเกิดเพลิงไหม้ในแคว้นแอตติกาของกรีซในเดือนกรกฎาคม ค.ศ. 2018 รัฐบาลกรีกรายงานว่าพยายามสั่งซื้อยูเอส-2 เพื่อแทนที่กองบินดับเพลิงที่มีอายุมากขึ้น
ข้อมูลจำเพาะ (ยูเอส-2).
"ข้อมูลจาก" ชินเมวะลักษณะทั่วไป* ลูกเรือ: 11 คน* ความจุ: ผู้โดยสาร 20 คน หรือเปลหามคนเจ็บ 12 เปล* Aspect ratio: * ใบพัด: 6 ใบ ดาวตี อาร์414
สมรรถนะ* ความเร็วสูงสุด: Mach * Endurance: * g limits: * Roll rate: * Maximum glide ratio: *ระยะทางบินขึ้นบนพื้นดินที่น้ำหนักสูงสุดขณะนำเครื่องขึ้น: 
Armament
ยากูซ่า 2

ยากูซ่า 2  เป็นวิดีโอเกมแนวต่อสู้-ผจญภัย พัฒนาและจัดจำหน่ายโดยเซก้า "ยากูซ่า" เป็นภาคต่อของ "ยากูซ่า" ภาคแรก วางจำหน่ายในวันที่ 7 ธันวาคม 2006 สำหรับเครื่องเพลย์สเตชัน 2 ในประเทศญี่ปุ่น และในเดือนกันยายน 2008 ในภูมิภาคอเมริกาเหนือและยุโรป
"ยากูซ่า 2" มีรูปแบบการเล่นที่หลากหลายกว่าภาคก่อน เซก้าต้องการที่จะปรับปรุงเอนจินต่อสู้ตามสิ่งที่แฟน ๆ ต้องการใส่เข้าเพื่อมอบประสบการณ์ที่หลากหลายยิ่งขึ้น เนื้อเรื่องมีวัตถุประสงค์เพื่อนำเสนอเรื่องราวความรักที่ลึกซึ้งสำหรับผู้ใหญ่ ซึ่งเป็นสิ่งที่ไม่เคยเห็นมาก่อนในตัวเกมภาคก่อนหน้า นอกจากนี้สำหรับเวอร์ชันตะวันตกเสียงภาษาญี่ปุ่นดั้งเดิมนั้นถูกคงไว้ ตรงกันข้ามกับตัวเกมภาคก่อนหน้าซึ่งมีเสียงภาษาอังกฤษ
"ยากูซ่า 2" ได้รับเสียงวิจารณ์ไปในเชิงบวกโดยนักรีวิวชื่นชมในการนำเสนอและระบบการต่อสู้ ตัวเกมฉบับรีเมค "ยากูซ่าคิวามิ 2" วางจำหน่ายบนเพลย์สเตชัน 4 ในปี 2017 และสำหรับไมโครซอฟท์ วินโดวส์ วางจำหน่ายในวันที่ 9 พฤษภาคม 2019
เดอะสแตนลีย์พาราเบิล

เดอะสแตนลีพาราเบิล เป็นเกมเล่าเรื่องแบบมีการตอบโต้และเป็นเกมจำลองการเดิน ผลิตโดยนักพัฒนาชาวอเมริกัน Davey Wreden เกมนี้ตอนแรกเปิดตัวเมื่อวันที่ 27 กรกฏาคม 2011 เป็นตัวปรับแต่งเกมฟรีสำหรับเกมฮาล์ฟไลฟ์ 2 เกมรีเมคคุณภาพสูง รวมองค์ประกอบเนื้อเรื่องใหม่ ถูกออกแบบโดย Davey Wreden ร่วมกับผู้ออกแบบเอนจิ้นซอร์ส Willam Pugh โดยใช้ชื่อสตูดิโอกาแลกติกคาเฟ รีเมคนี้ประกาศและได้รับการอนุมัติผ่านทางสตีมกรีนไลท์ในปี พ.ศ. 2555 และเปิดตัวลงวินโดวส์ในวันที่ 17 ตุลาคม พ.ศ. 2556 การปรับรุ่นหลังๆ ของเกมสนับสนุนแมคโอเอสเอกซ์ในวันที่ 19 ธันวาคม พ.ศ. 2556 และลินุกซ์ในวันที่ 9 กันยายน พ.ศ. 2557
ในขณะที่ทั้งตัวปรับแต่งเกมและรีเมคใช้มุมมองบุคคลที่หนึ่งเหมือนกับตัวปรับแต่งเกมซอร์สเอนจินอื่นๆ เกมนี้ไม่มีฉากต่อสู้หรือลำดับแอกชั่นแต่อย่างใด ผู้เล่นจะนำทางสแตนลี ตัวละครเอกของเกมนี้ ไปตามสภาพแวดล้อมเหนือจริง ในขณะที่ผู้บรรยาย พากย์โดยนักพากย์ชาวอังกฤษ kevan Brighting ทำหน้าที่บอกเล่า ผู้เล่นมีโอกาสที่จะเลือกตัวเลือกต่างๆ ว่าจะเลือกเส้นทางไหน และเนื่องจากบ่อยครั้งผู้บรรยายจะกล่าวล่วงหน้าว่าสแตนลีจะเลือกทำอะไร ผู้เล่นสามารถเลือกที่จะฝ่าฝืนการบรรยายนั้นและเลือกตัวเลือกอื่น ตัวเลือกเหล่านี้จะทำให้เกมจบได้หลากหลายแบบก่อนที่จะเริ่มเกมใหม่
Wreden พบว่าเกมส่วนใหญ่บังคับให้ผู้เล่นเล่นตามกฎ และคิดว่าจะทำอย่างไรจึงจะสร้างการบรรยายที่จะท้าทายสิ่งนี้ได้ นอกจากการพากย์เป็นผู้บรรรยายของ Brighting แล้ว Wreden ผลิตตัวปรับแต่งเกมนี้ด้วยตัวเอง ตอนแรกหวังเป็นโครงการส่วนตัวสำหรับเป้าหมายในอาชีพของเขาแต่ตัดสินใจเปิดตัวเกมให้กว้างขึ้นหลังจากที่เขาแสดงเกมนี้ให้เพื่อนและผู้เล่นรายอื่นได้เห็น ตัวปรับแต่งเกมดังกล่าวได้รับความสนใจอย่างมากในฐานะของการสร้างระบบการเล่าเรื่องด้วยเกมเอนจิ้น และทำให้เกิดการบรรยายกระตุ้นความคิดเพื่อถกเถียงกับผู้อื่นเรื่องของธรรมชาติของตัวเลือกและ การเลือกเป้าหมายล่วงหน้าในวิดิโอกเกม
รีเมคของเกมเพิ่มเนื้อหาขึ้นมาจากเดิมด้วยการสร้างตัวเลือกเดิมจากตัวปรับแต่งเกมขึ้นมาใหม่ภายในสภาพแวดล้อมใหม่และเพิ่มตัวเลือกในเนื้อเรื่องอื่นๆ ที่สามารถเดินตามได้ ตัวเกมนี้ก็ได้รับความชื่นมจากเหล่านักวิจารณ์ที่ใช้การบรรยายเพิ่มเติมและการแสดงความเห็นบนการตัดสินใจของผู้เล่นในวิดิโอเกมยุคใหม่
ตัวเกมฉบับเพิ่มเติมใช้ชื่อว่า เดอะสแตนลีพาราเบิล อัลตราดิลุกซ์ จะเปิดตัวในปี พ.ศ. 2565 
ตัวเกมและเนื้อเรื่อง.
ตัวเกมแสดงให้ผู้เล่นได้เห็นผ่านมุมมองบุคคลที่หนึ่ง ผู้เล่นสามารถเคลื่อนที่ไปรอบๆ และมีปฏิสัมพันธ์กับสภาพแวดล้อม เช่นกดปุ่มหรือเปิดประตู แต่ไม่มีการควบคุมอื่นๆ
เนื้อเรื่องของเกมส่วนใหญ่แสดงให้ผู้เล่นได้รับรู้ด้วยเสียงของผู้บรรยาย ที่อธิบายว่าตัวละครเอกสแตนลีทำงานในสำนักงานแห่งหนึ่ง ได้รับคำสั่งให้ดูแลข้อมูลที่ส่งออกมาบนหน้าจอคอมพิวเตอร์และกดปุ่มไปเรื่อยๆ วันหนึ่งพบว่าหน้าจอว่างเปล่า ด้วยความสงสัยในสิ่งที่ต้องทำ สแตนลีเริ่มที่จะสำรวจอาคารและพบว่าผู้คนต่างหายไปหมด
ในจุดจุดนี้ เนื้อเรื่องสามารถแบ่งออกได้หลายทิศทาง ผู้เล่นสามารถเลือกที่จะฝ่าฝืนคำสั่งผู้บรรยายและทำสิ่งอื่น เป็น การบังคับให้การบรรยายต้องเปลี่ยนไปตามผู้เล่น
มิสเอิร์ธ 2019

มิสเอิร์ธ 2019  เป็นการจัดประกวดมิสเอิร์ธครั้งที่ 19 กำหนดจัดในวันที่ 26 ตุลาคม ค.ศ. 2019 ณ ลานโคฟมะนิลา, โรงแรมโอกาดะมะนิลา, ปารานาคิว, ฟิลิปปินส์
ผลการประกวด.
ลำดับ.
($) – เข้ารอบ 20 คนสุดท้ายด้วยตำแหน่งพิเศษ Best Eco-Video Award และ Best Eco-Social Media Award 
ผู้เข้าประกวด.
85 ผู้เข้าประกวดที่ได้รับการยืนยัน
หมายเหตุ.
กลับมาเข้าร่วม.
<templatestyles src="Div col/styles.css"/>
ถอนตัว.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ยศทหารสาธารณรัฐสังคมอิตาลี

ตารางข้างล่างต่อไปนี้คือข้อมูลเกี่ยวกับยศทหารของกองทัพสาธารณรัฐแห่งชาติ ของสาธารณรัฐสังคมอิตาลี. ในสมัยสงครามโลกครั้งที่ 2 ระหว่าง ค.ศ. 1943-1945 โครงสร้างชั้นยศมีลักษณะเดียวกันกับราชอาณาจักรอิตาลี, ต่างกันที่เครื่องหมายยศ โดยไม่รูปมงกุฎแห่งซาวอย.
รายชื่อพระอิสริยยศและพระเกียรติยศในพระบาทสมเด็จพระจุลจอมเกล้าเจ้าอยู่หัว

พระบาทสมเด็จพระจุลจอมเกล้าเจ้าอยู่หัวทรงได้รับการทูลเกล้าฯ ถวายเครื่องราชอิสริยาภรณ์ รางวัล และพระเกียรติยศมากมาย ดังรายการต่อไปนี้
พระราชสมัญญานาม.
พระองค์ได้รับการถวายพระสมัญญานามว่า"พระปิยมหาราช" แปลว่า มหาราชผู้ทรงเป็นที่รัก, "พระพุทธเจ้าหลวง", พระบิดาแห่งการปฏิรูปข้าวไทย และ พระบิดาแห่งการถ่ายภาพไทย
อ็อทโท โอเลินดอร์ฟ

อ็อทโท โอเลินดอร์ฟ  เป็นเจ้าหน้าที่ชาวเยอรมันของหน่วยเอ็สเอ็ส และผู้กระทำความผิดในฮอโลคอสต์ในยุคนาซี ในฐานะที่เป็นนักเศรษฐศาสตร์จากการศึกษา เขาได้เป็นหัวหน้าหน่วยซิชเชอร์ไฮทซ์ดีนสท์ในประเทศ มีหน้าที่รับผิดชอบในด้านข่าวกรองและความปลอดภัยภายในประเทศเยอรมนี ในปี ค.ศ. 1941 โอเลินดอร์ฟได้รับการแต่งตั้งเป็นผู้บัญชาการของหน่วยไอน์ซัทซ์กรุพเพิน-เด ซึ่งได้กระทำการสังหารหมู่ในมอลโดวา, ยูเครนตอนใต้, แหลมไครเมีย และในช่วงปี ค.ศ. 1942 คอเคซัสทางตอนเหนือ เขาถูกจับกุมและนำตัวขึ้นศาลในการพิจารณาคดีไอน์ซัทซ์กรุพเพิน ถูกตัดสินว่ามีความผิดและถูกประหารชีวิตในปี ค.ศ. 1951
ฟ็อลคส์ด็อยท์เชอมิทเทิลชเต็ลเลอ

ฟ็อลคส์ด็อยท์เชอมิทเทิลชเต็ลเลอ ("ศูนย์ประสานงานสำหรับชาติพันธุ์เยอรมัน") หรือ โฟมี  เป็นหน่วยงานของพรรคนาซีได้รับการก่อตั้งขึ้นเพื่อจัดการผลประโยชน์ของกลุ่มชาติพันธุ์เยอรมัน (ประชากรของชาติพันธุ์เยอรมันที่อาศัยอยู่นอกเขตแดนของนาซีเยอรมนี)
ภายใต้การบริหารงานของหน่วย "อัลเกอไมเนอ เอ็สเอ็ส" ต่อมา "ฟ็อลคส์ด็อยท์เชอมิทเทิลชเต็ลเลอ" จะเป็นผู้รับผิดชอบการวางแผนเตรียมการอุดมการณ์เลเบินส์เราม์ ("พื้นที่อาศัย") ของนาซีในยุโรปตะวันออก
การก่อตั้ง.
โฟมีได้ก่อตั้งขึ้นเมื่อปีคริสต์ศักราช 1937 ภายใต้การควบคุมของแวร์เนอร์ ลอเรนซ์ (Werner Lorenz) ในฐานะสำนักงานรัฐของรัฐบาลพรรคนาซี สำนักงานของโฟมีตั้งอยู่ที่ถนน Unter den Linden ในกรุงเบอร์ลิน (ต่อมาได้ย้ายไปที่ Keithstraße เมื่อปีคริสต์ศักราช 1943 อันเนื่องมาจากการทิ้งระเบิดของฝ่ายาสัมพันธมิตร) หน้าที่หลักของโฟมีคือการจัดการการย้ายถิ่นฐานชาวเยอรมันออกนอกดินแดนเยอรมนี ในระหว่างปีคริสต์ศักราช 1939 ถึง 1942 โฟมีได้ย้ายถิ่นฐานชาวเยอรมันโดยกำเนิดกว่าครึ่งล้านคนไปยังดินแดนของไรช์ที่สามที่เพิ่งถูกยึดครอง ดินแดนเหล่านี้รวมถึงไรช์เกาวาร์เธอลันด์ และไรช์เกาดันซิก-อสต์ปรอยเซิน
ดาเนียล แชตโท

ดาเนียล แชตโท  เกิดเมื่อวันที่ 22 เมษายน 2500 ณ ลอนดอน ประเทศอังกฤษ เป็นบุตรชายของ ทอม แชตโท และ โรซาลีนด์ ทอมสัน บิดาชองเขาเป็นนักแสดง เขามีพี่ชาย 1 คนคือ เจมส์ แชตโท 
ในปี 2530 เขาได้เปลี่ยนชื่อเต็มของเขาจาก ดาเนียล แชตโท เซนต์ จอร์จ ซาพูเอล เป็น ดาเนียล เซนต์ จอร์จ แชตโท ซึ่งมารดาของเขา ยังใช้ชื่อเดิมและนามสกุลเดิม โดยเขาให้เหตุผลว่า ชื่อยาวเกินไป อาจจะไม่จำเป็น 
สมรส.
ดาเนียล แชตโท ได้สมรสกับ เลดีซาราห์ แชตโท พระธิดาใน เจ้าหญิงมาร์กาเรต เคาน์เตสแห่งสโนว์ดอน พระภาคิไนยใน สมเด็จพระราชินีนาถเอลิซาเบธที่ 2 แห่งสหราชอาณาจักร เมื่อวันที่ 14 กรกฎาคม 2537 มีบุตรชาย 2 คนคือ 
ปัจจุบันดาเนียลได้ยึดอาชีพงานในฐานะพระราชวงศ์เป็นหลัก และแสดงละครหรือหนังบ้างตามโอกาสที่เหมาะสม
เอสเอ็ม มอลล์ออฟเอเชีย

เอสเอ็ม มอลล์ออฟเอเชีย  เป็นโครงการพื้นที่พาณิชยกรรมแบบประสมในเบย์ซิตี, ปาไซ, ประเทศฟิลิปปินส์ ตั้งอยู่ใกล้กับเขตศูนย์กลางธุรกิจเอสเอ็ม และทางใต้สุดของถนนเอปีฟานีโอ เด ลอส ซันโตส ("EDSA") ดำเนินการโดยเอสเอ็มไพร์โฮลดิงส์  โดยปัจจุบันเป็นโครงการที่มีขนาดใหญ่ที่สุดของประเทศฟิลิปปินส์และอันดับที่สามของโลก มีพื้นที่ใช้สอยกว่า 406,962 ตารางเมตร บนพื้นที่ 42 ไร่ เปิดให้บริการเมื่อวันที่ 21 พฤษภาคม ค.ศ. 2006
การจัดสรรพื้นที่.
เอสเอ็ม มอลล์ออฟเอเชีย ประกอบด้วยพื้นที่สำคัญดังนี้
บอร์บอรอ ป็อลวิน

บอร์บอรอ ป็อลวิน (เกิด 8 ตุลาคม ค.ศ. 1993) เป็นนางแบบชาวฮังการี เธอถ่ายแบบให้กับสปอตส์อิลลัสเทรทิด ในปี ค.ศ. 2016 และในปี ค.ศ. 2019 เธอได้เซ็นสัญญาเป็นหนึ่งของนางฟ้าวิกตอเรียส์ซีเคร็ต
การจัดอันดับ.
ในปี ค.ศ. 2016 ป็อลวินมีชื่อติดอันดับที่ 14 ในการจัดอันดับ "มันนีเกิลส์" โดยเว็บไซต์ models.com และอันดับที่ 17 ในการจัดอันดับนางแบบที่ทำรายได้มากที่สุดในโลกโดยฟอบส์ ต่อมาเธอมีชื่อติดอันดับที่ 4 ในการจัดอันดับ "Maxim" Hot 100 โดยนิตยสาร "แม็กซิม" ทัมเบลอร์รายงานว่าป็อลวินถือเป็นนางแบบยอดนิยมอันดับสองของสื่อสังคมออนไลน์
ชีวิตส่วนตัว.
ในปี 2018 ป็อลวินกำลังคบหากับดิลัน สเปราส์ นักแสดงชาวอเมริกันพวกเขาอาศัยอยู่ในบรุกลินจนถึงปี 2021 เมื่อทั้งคู่ย้ายไปลอสแอนเจลิส ในเดือนมิถุนายน 2023 ทั้งคู่ประกาศว่าได้หมั้นหมายกันตั้งแต่เดือนกันยายน 2022 ในวันที่ 15 กรกฎาคม 2023 ทั้งคู่แต่งงานกันในเมืองอัลแบร์ตีร์ซา, ประเทศฮังการี ในโบสถ์เดียวกับที่พ่อแม่ของป็อลวินเคยแต่งงานด้วย เธอได้ใช้นามสกุลของสามีของเธอเมื่อแต่งงานแล้ว
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ภาษาครีโอล

ภาษาครีโอล  เป็นภาษาธรรมชาติที่พัฒนาหรือดัดแปลงมาจากการผสมกันของภาษาตั้งแต่สองภาษาขึ้นไป ซึ่งแตกต่างกับภาษาพิดจินที่มีความซับซ้อนของไวยากรณ์น้อยลงมากเมื่อเทียบกับภาษาที่นำมาดัดแปลง ภาษาครีโอลมีความซับซ้อนทางภาษามากกว่าภาษาต้นตอเพราะได้รับอิทธิพลจากทั้งสองภาษาทั้งยังมีระบบไวยากรณ์ที่คงที่ มีคำศัพท์จำนวนมาก และมีผู้พูดเป็นภาษาแม่ ซึ่งทำให้ภาษาครีโอลแตกต่างจากภาษาพิดจินพอสมควร
พระศรีรังคนาถ

พระศรีรังคนาถ, พระรังคนาถ หรือ ชาวไทยรู้จักในนาม พระนารายณ์บรรทมสินธุ์ ทรงเป็นเทพฮินดู ที่เป็นที่นับถือในอินเดียใต้ และทรงเป็นองค์ประธานของศรีรังคนาถสวามีมนเทียร พระองค์ทรงเป็นปางบรรทม (หลับ) ของพระวิษณุ (บ้างเชื่อว่าเป็นปางประทับนอนสมาธิ) ประทับบนพญานาคพระนามว่า เศษะ หรือชาวไทยรู้จักกันในนาม อนันตนาคราช พระนามนี้ในภาษาทมิฬแปลว่า "ผู้นำของสถานที่รวมตัว" (leader of the place of assembly) มาจากคำว่า "อรังคะ" และ "นาถะ" ถึงแม้พระศรีรังคนาถจะเป็นปางหนึ่งของพระวิษณุที่เป็นที่นับถืออย่างแพร่หลาย แต่พระองค์ไม่ใช่หนึ่งในอวตารของทศาวตารทั้ง 10 ของพระวิษณุ
ลักษณะเชิงสัญลักษณ์ของพระศรีรังคนาถ และนาฏราชานั้นเปรียบเทียบกันว่ามีนัยเหมือนกัน โดยเฉพาะในการตีความในทั้งสองพระนามตามภาษาสันสกฤตแปลว่า "จ้าวแห่งเวที" (Lord of the stage) แต่พระนาฏราชามักตีความในความหมายของการร่ายรำมากกว่า
ภาษาพิดจิน

ภาษาพิดจิน  หรือ พิดจิน เป็นภาษาที่มีคำศัพท์และความซับซ้อนของไวยากรณ์น้อยซึ่งใช้สื่อสารกันในระหว่างกลุ่มคนเพียงไม่กี่กลุ่มที่ใช้ภาษาไม่เหมือนกัน โดยคำศัพท์และหลักไวยากรณ์ส่วนใหญ่มักยืมมาจากภาษาอื่นหลายภาษา การใช้ภาษาพิดจินอาจพบได้ในบางสถานการณ์ เช่น การค้าขาย หรือการสื่อสารกันระหว่างกลุ่มด้วยภาษาอื่น ๆ ที่ต่างไปจากภาษาของประเทศที่ตนอาศัยอยู่ซึ่งใช้ภาษาไม่เหมือนกัน โดยภาษาพิดจินมักไม่มีผู้นำมาพูดเป็นภาษาแม่เช่นเดียวกับภาษาครีโอล แต่จะเรียนรู้เป็นภาษาที่สองแทน
กรมอิเล็กทรอนิกส์ทหารเรือ

กรมอิเล็กทรอนิกส์ทหารเรือ (อักษรย่อ: อล.ทร.) เป็นองค์การอำนวยการด้านอิเล็กทรอนิกส์และคอมพิวเตอร์ที่ขึ้นตรงต่อกองทัพเรือไทย ซึ่งมีเจ้ากรมอิเล็กทรอนิกส์คนปัจจุบันคือ พลเรือตรี สณชัยษ์ สุขคง
นอกจากนี้ กรมอิเล็กทรอนิกส์ทหารเรือ ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ประวัติ.
กรมอิเล็กทรอนิกส์ทหารเรือ มีความเป็นมาตั้งแต่เรือหลวงมกุฎราชกุมารขึ้นระวางประจำการในกองทัพเรือไทยเมื่อปี พ.ศ. 2517 โดยเป็นเรือที่มีวิทยาการด้านอิเล็กทรอนิกส์ที่ทันสมัยที่สุดในขณะนั้น ทั้งเรดาร์, โซนาร์, ระบบวิทยุสื่อสารใส่ซิม รวมถึงระบบควบคุมการยิง ที่เป็นดิจิทัลและคอมพิวเตอร์มาเกี่ยวข้อง ทางกองทัพเรือจึงได้ปรับหน่วยงานดูแลขณะนั้นขึ้นเป็น "โรงงานซ่อมเครื่องอิเล็กทรอนิกส์ กองโรงงานไฟฟ้า กรมอู่ทหารเรือ" เมื่อปี พ.ศ. 2519
เนื่องด้วยต่อมาเทคโนโลยีอิเล็กทรอนิกส์ได้มีการพัฒนาอย่างรวดเร็ว จึงเล็งเห็นความสำคัญเร่งด่วนในการพัฒนากำลังพล กระทั่ง "ศูนย์ฝึกอบรมอิเล็กทรอนิกส์" ได้ถือกำเนิดขึ้นเมื่อวันที่ 27 มิถุนายน พ.ศ. 2521 โดยขึ้นตรงกับกรมอู่ทหารเรือ
ทว่า สายงานด้านอิเล็กทรอนิกส์ได้เพิ่มขึ้นอย่างมาก และรวดเร็วเกินกว่าที่หน่วยงานขนาดเล็กจะดูแลได้ จึงได้มีการจัดตั้ง "กรมอิเล็กทรอนิกส์ทหารเรือ" ที่ขึ้นตรงกับกองทัพเรือเมื่อวันที่ 23 กรกฎาคม พ.ศ. 2533 และถือวันดังกล่าว เป็นวันสถาปนากรม
มอลล์ออฟเอเชียอะรีนา

มอลล์ออฟเอเชียอะรีนา  เป็นสนามกีฬาในร่ม ตั้งอยู่ภายในเอสเอ็ม มอลล์ออฟเอเชียในเบย์ซิตี, ปาไซ, ประเทศฟิลิปปินส์ อาคารแห่งนี้มีความจุ 15,000 นั่งจุสำหรับการแข่งขันกีฬา และเต็มความจุที่ 20,000 ที่นั่ง โดยเปิดสนามอย่างเป็นทางการในวันที่ 16 มิถุนายน ค.ศ. 2012 และสนามกีฬาแห่งนี้ยังมีอาคารที่จอดรถยนต์ที่มีความจุ 2,000 คัน
มอลล์ออฟเอเชียอะรีนาเป็นสนามกีฬาสำรองของสมาคมบาสเกตบอลฟิลิปปินส์ เมื่อสนามกีฬาสมาร์ตอาแรเนตาโกลีเซียมไม่สามารถใช้งานได้ สนามกีฬาแห่งนี้ยังเป็นสนามเหย้าของสมาคมกีฬามหาวิทยาลัยแห่งฟิลิปปินส์และสมาคมกีฬาวิทยาลัยแห่งชาติ
สนามแห่งนี้ใช้เป็นเวทีการประกวดมิสเอิร์ธ 2016 เมื่อวันที่ 29 ตุลาคม ค.ศ. 2016 ประกวดนางงามจักรวาล 2016 เมื่อวันที่ 30 มกราคม ค.ศ. 2017 และมิสเอิร์ธ 2017 เมื่อวันที่ 4 พฤศจิกายน ค.ศ. 2017
ศาสตร์แห่งการเล่าเรื่อง

ศาสตร์แห่งการเล่าเรื่อง  หรือ ศาสตร์เรื่องเล่า คือวิชาว่าด้วยการศึกษาเรื่องเล่า (narrative) โดยเน้นศึกษาโครงสร้างและหน้าที่ของเรื่องเล่า รวมถึงแก่นเรื่อง ขนบของการเล่าเรื่อง และสัญลักษณ์ต่าง ๆ ในเรื่องเล่า ศาสตร์นี้อาจสืบเชื้อสายเชิงทฤษฎีมาจากอริสโตเติล ("the Poetics") แต่ปัจจุบันถือว่าริเริ่มโดยนักรูปแบบนิยมรัสเซีย โดยเฉพาะวลาดีมีร์ โปรปป์ ("Morphology of the Folktale", 1928) และทฤษฎีการใช้หลากเสียง (heteroglossia) เสียงอันหลากหลาย (dialogism) และพื้นที่และเวลาของการใช้ศัพท์ (chronotope) ของมิคาอิล บัคติน ซึ่งถูกนำเสนอใน "The Dialogic Imagination" (1975)
ประวัติ.
ต้นกำเนิดของศาสตร์เรื่องเล่ามีความสัมพันธ์อย่างใกล้ชิดกับโครงสร้างนิยม ซึ่งเป็นทฤษฎีที่แสวงหาระบบเชิงรูปแบบนิยมที่สามารถชี้แจงลักษณะของเนื้อหาภายในเรื่องเล่าได้จริง โดยอาศัยทฤษฎีคล้ายไวยากรณ์เชิงรูปแบบนิยมเป็นพื้นฐานในการแจงส่วนประโยคในบางสาขาของภาษาศาสตร์ อย่างไรก็ตาม ขั้นตอนเหล่านี้ปัจจุบันไม่ได้รับความนิยมในศาสตร์เรื่องเล่าอย่างแพร่หลาย
ท็อปซีเครต

ทีเอสที (อังกฤษ:TST;เกาหลี:일급비밀) เป็นกลุ่มดนตรีบอยแบนด์จากประเทศเกาหลีใต้ สังกัดค่าย JSL Company เปิดตัวครั้งแรกเมื่อ 4 มกราคม 2017 กับมินิอัลบั้ม "ไทม์อัพ" ปัจจุบันประกอบด้วยสมาชิกทั้งหมด 6 คน ได้แก่ เค, โยฮัน, อาอิน, อูยอง, จองฮุน และ ยงฮยอน
ประวัติ.
เมื่อวันที่ 4 มกราคม 2017 Top Secret เดบิวต์ด้วยสมาชิกเจ็ดกลุ่มภายใต้ KJ Music Entertainment ด้วยมินิอัลบั้มชื่อ "Time's Up" จากนั้นวงก็กลับมาพร้อมกับมินิอัลบั้มชื่อ "Wake Up" ในวันที่ 4 มิถุนายน 2017
เมื่อวันที่ 3 เมษายน 2018 ทางวงได้เปลี่ยนชื่อจาก "Top Secret" เป็น "TST" เมื่อวันที่ 23 พฤษภาคม 2018 TST ได้ปล่อยซิงเกิ้ลและอัลบั้มแรกของพวกเขาในชื่อ "Love Story" นี่เป็นการเปิดตัวครั้งสุดท้ายของคยองฮากับวง
ล่วงละเมิดทางเพศ
เหยื่อโพสต์เรื่องราวบน Facebook เมื่อปีที่แล้ว ว่าในปี2014ถูกคยองฮาล่วงละเมิดทางเพศเธอเเละต้นสังกัดของ TST ปฏิเสธข้อกล่าวหา เหยื่อ ได้ยื่นฟ้อง คยองฮา อย่างเป็นทางการในเดือนเมษายน 2017
เมื่อวันที่ 24 พฤษภาคม 2018 มีรายงานว่าคยองฮาถูกตัดสินว่ามีความผิดฐานล่วงละเมิดทางเพศ เหยื่อกล่าวว่าคยองฮาบอกเธอว่าเธอกระตุ้นความต้องการทางเพศของเขาขณะเดินบนทางเท้า และเมื่อเธอวิ่งหนีจากเขา เขาตามเธอเข้าไปในอาคารและทำร้ายเธอทางเพศในเดือนธันวาคม
เมื่อวันที่ 31 พฤษภาคม พ.ศ. 2018 เขาได้รับโทษจำคุก 18 เดือนในคุก โดยมีระยะเวลาคุมประพฤติ 3 ปี พร้อมโปรแกรมการรักษาผู้กระทำความผิดทางเพศ 40 ชั่วโม หลังจากมีข่าวออกมา M Countdown ได้ตัดสินใจยกเลิกการปรากฏตัวในรายการ Top Secret
 เมื่อวันที่ 11 มิถุนายน 2018 มีการประกาศว่าคยองฮาออกจากวง
ปัจจุบัน
เมื่อวันที่ 20 กุมภาพันธ์ 2019 KJ Music ได้รายงานผ่าน Fan Cafe ของ TST ว่า คิม ฮยองอิน จะเกณฑ์ทหารเพื่อรับราชการทหารในวันที่ 21 มีนาคม 2019
เมื่อวันที่ 2 มกราคม 2020 TST ได้ปล่อยซิงเกิ้ลที่สี่และชื่ออัลบั้ม "Countdown" คิม ฮยองอินไม่เข้าร่วมกิจกรรมเนื่องจากเกณฑ์ทหาร และอูยองไม่เข้าร่วมเนื่องจากจากปัญหาสุขภาพ
เมื่อวันที่ 16 มิถุนายน 2020 โยฮัน เสียชีวิตเมื่ออายุ 28 ปี สาเหตุการตายไม่ได้ถูกเปิด
เดอะวอยซ์ ซีเนียร์ ไทยแลนด์

เดอะวอยซ์ ซีเนียร์ ไทยแลนด์  เป็นรายการเรียลลิตี้โชว์ประกวดร้องเพลงสำหรับผู้สูงอายุตั้งแต่ 60 ปีขึ้นไป โดย บางกอกมีเดียแอนด์บรอดคาสติง ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการ เดอะวอยซ์ ซีเนียร์ (The Voice Senior) ผลิตรายการโดย เอพีแอนด์เจ โปรดักชั่น โดยใช้โค้ชร้องเพลงและผู้คัดเลือกผู้เข้าประกวด 4 คน คือ แต๋ม - ชรัส เฟื่องอารมย์, ปาน - ธนพร แวกประยูร, แสตมป์ - อภิวัชร์ เอื้อถาวรสุข และก้อง - สหรัถ สังคปรีชา ออกอากาศทางช่องพีพีทีวี และออกอากาศย้อนหลังทางไลน์ทีวี ออกอากาศทุกวันจันทร์ เวลา 20:15 – 22:00 น. โดยเริ่มออกอากาศครั้งแรกในวันที่ 11 มีนาคม พ.ศ. 2562 ต่อจากรายการ เดอะวอยซ์ไทยแลนด์ ซีซั่นที่ 7
โค้ช.
โค้ชของเดอะวอยซ์ ซีเนียร์ ไทยแลนด์ ซีซั่นนี้ ประกอบไปด้วยโค้ชที่มาจาก เดอะวอยซ์ไทยแลนด์ ภาคปกติ 2 คน คือ โค้ชก้อง - สหรัถ สังคปรีชา และโค้ชแสตมป์ - อภิวัชร์ เอื้อถาวรสุข, โค้ชที่มาจาก เดอะวอยซ์ คิดส์ ไทยแลนด์ 1 คน คือ โค้ชปาน - ธนพร แวกประยูร และโค้ชคนใหม่ คือ โค้ชแต๋ม - ชรัส เฟื่องอารมย์
ทีม.
<templatestyles src="Col-begin/styles.css"/>
รอบ Blind Audition.
<templatestyles src="Col-begin/styles.css"/>
Episode 1 (11 มีนาคม พ.ศ. 2562).
สัปดาห์ที่ 1 ออกอากาศเมื่อวันที่ 11 มีนาคม พ.ศ. 2562
Episode 2 (18 มีนาคม พ.ศ. 2562).
สัปดาห์ที่ 2 ออกอากาศเมื่อวันที่ 18 มีนาคม พ.ศ. 2562
#เปลี่ยนทาง ผู้เข้าแข่งขันที่ชนะรอบ Knockout และได้เข้าสู่รอบ Final
#เปลี่ยนทาง ผู้เข้าแข่งขันที่แพ้ในรอบ Knockout</small>
 #เปลี่ยนทาง ผู้เข้าแข่งขันที่ผ่านเข้ารอบที่ 2 จากการตัดสินของโค้ช
 #เปลี่ยนทาง ผู้เข้าแข่งขันที่ไม่ได้รับเลือกจากโค้ชให้เข้าสู่รอบที่ 2 และตกรอบ
รอบชิงชนะเลิศ (Final).
Episode 4 : รอบชิงชนะเลิศ (1 เมษายน พ.ศ. 2562).
รอบชิงชนะเลิศ รอบที่ 2.
<templatestyles src="Col-begin/styles.css"/>
สโมสรวอลเลย์บอลชายไดมอนด์ ฟู้ด

สโมสรวอลเลย์บอลชายไดมอนด์ ฟู้ด หรือ สโมสรวอลเลย์บอลไดมอนด์ ฟู้ด-ไฟน์เชฟ สปอร์ต คลับ เป็นสโมสรวอลเลย์บอลชายอาชีพในประเทศไทย สโมสรก่อตั้งขึ้นในปี พ.ศ. 2561 ปัจจุบันแข่งขันอยู่ในไทยแลนด์ลีก
รายชื่อผู้เล่นปัจจุบัน.
รายชื่อผู้เล่นฤดูกาล 2020-21.
"ข้อมูล ณ เดือนพฤศจิกายน พ.ศ. 2564"
อดีตผู้เล่น.
<templatestyles src="Col-begin/styles.css"/>
การโจมตีด้วยโดรน

การโจมตีด้วยโดรน  เป็นการโจมตีโดยอากาศยานต่อสู้ไร้คนขับ (UCAV) หนึ่งลำหรือมากกว่า หรืออากาศยานไร้คนขับ (UAV) เชิงพาณิชย์ที่ปรับใช้เป็นอาวุธ
สำหรับอากาศยานต่อสู้ไร้คนขับ การโจมตีมักเกี่ยวข้องกับการยิงขีปนาวุธหรือปล่อยระเบิดใส่เป้าหมาย โดรนอาจจะติดตั้งอาวุธ เช่น ระเบิดนำวิถี, ระเบิดดาวกระจาย, วัตถุที่ก่อให้เกิดเพลิง, ขีปนาวุธอากาศสู่พื้น, ขีปนาวุธต่อสู้รถถัง หรืออาวุธนำวิถีความแม่นยำสูงชนิดอื่น ตั้งแต่ช่วงเปลี่ยนศตวรรษ การโจมตีด้วยโดรนส่วนใหญ่ได้ดำเนินการโดยกองทัพสหรัฐในต่างประเทศ เช่น อัฟกานิสถาน, ปากีสถาน, ซีเรีย, อิรัก, โซมาเลีย และเยเมน โดยใช้ขีปนาวุธอากาศสู่พื้น
การโจมตีด้วยโดรนใช้สำหรับการสังหารที่ระบุเป้าหมายหลายประเทศ
มีเพียงสหรัฐ, อิสราเอล, จีน, อิหร่าน, อิตาลี, อินเดีย, ปากีสถาน, รัสเซีย, ตุรกี, และโปแลนด์เท่านั้น ที่ทราบว่ามีการผลิตอากาศยานต่อสู้ไร้คนขับปฏิบัติงานในปี ค.ศ. 2019
การโจมตีด้วยโดรนสามารถทำได้โดยใช้อากาศยานไร้คนขับ (UAVs) เช่น การบรรทุกวัตถุอันตราย และชนเป้าหมายที่ทำให้บาดเจ็บ หรือจุดชนวนระเบิดใส่เป้าหมาย สิ่งบรรทุกอาจรวมถึงวัตถุระเบิด, กระสุนที่กระจายกลางอากาศ, สารเคมี, อันตรายจากรังสีและชีวภาพ ส่วนระบบต่อต้านอากาศยานไร้คนขับได้รับการพัฒนาโดยรัฐเพื่อต่อต้านภัยคุกคามจากโดรนโจมตี อย่างไรก็ตามเรื่องนี้ทดลองได้ยาก อ้างอิงจากเจมส์ โรเจอส์ นักวิชาการที่ศึกษาการสงครามโดรน ซึ่งกล่าวว่า "มีการถกเถียงกันอย่างมากในตอนนี้เกี่ยวกับวิธีที่ดีที่สุดในการต่อต้านอากาศยานไร้คนขับขนาดเล็กเหล่านี้ ไม่ว่าจะถูกใช้โดยมือสมัครเล่นที่ก่อให้เกิดความรำคาญเล็กน้อย หรือในลักษณะที่น่ากลัวกว่าโดยนักแสดงผู้ก่อการร้าย"
การโจมตีด้วยโดรนโดยสหรัฐ.
เบน เอ็มเมอร์สัน ผู้สืบสวนคดีพิเศษของคณะมนตรีสิทธิมนุษยชนแห่งสหประชาชาติ กล่าวว่าการโจมตีด้วยโดรนของสหรัฐอาจเป็นการละเมิดกฎหมายมนุษยธรรมระหว่างประเทศ "ดิอินเตอร์เซปต์"รายงานว่า "ระหว่างเดือนมกราคม ค.ศ. 2012 ถึงเดือนกุมภาพันธ์ ค.ศ. 2013 การโจมตีทางอากาศโดยการปฏิบัติการพิเศษของสหรัฐ [ในภาคตะวันออกเฉียงเหนือของอัฟกานิสถาน] ทำให้มีผู้เสียชีวิตกว่า 200 คน ในจำนวนนั้น มีเพียง 35 คนเท่านั้นที่เป็นเป้าหมายที่ตั้งใจไว้ ในช่วงระยะเวลาห้าเดือนหนึ่งของปฏิบัติการ ตามเอกสาร เกือบ 90 เปอร์เซ็นต์ของผู้เสียชีวิตจากการโจมตีทางอากาศไม่ใช่เป้าหมายที่ตั้งใจไว้" ในสหรัฐ การโจมตีด้วยโดรนใช้เพื่อลดจำนวนผู้เสียชีวิต เนื่องจากไม่มีใครที่ต้องใช้ร่างกายประจัญในการทำศึก ความสามารถในการส่งโดรนเพื่อต่อสู้ได้ลดจำนวนชีวิตชาวอเมริกันที่สูญเสียไปอย่างมาก สหรัฐได้เพิ่มการใช้โดรนโจมตีอย่างมีนัยสำคัญในระหว่างการเป็นประธานาธิบดีของโอบามาเมื่อเทียบกับบุช ด้วยความช่วยเหลือจากศูนย์ป้องกันร่วมที่ไพน์แกป ซึ่งค้นหาเป้าหมายโดยการสกัดสัญญาณวิทยุ ทำให้สหรัฐเสมือนเป็นโดรนโจมตีแบบดับเบิลแท็ป
ในเดือนสิงหาคมปี ค.ศ. 2018 สำนักข่าว"อัลญะซีเราะฮ์" รายงานว่ากลุ่มพันธมิตรที่นำโดยซาอุดีอาระเบีย "ต่อสู้กับกบฏฮูษี [ในเยเมน] ได้ทำข้อตกลงลับกับอัลกออิดะฮ์ในเยเมน และทำการคัดเลือกกลุ่มนักสู้หลายร้อยคน ... บุคคลสำคัญในการทำข้อตกลงกล่าวว่าสหรัฐได้ตระหนักถึงข้อตกลงและรีรอการโจมตีด้วยโดรนกับกลุ่มติดอาวุธ ที่ก่อตั้งโดยอุซามะฮ์ บิน ลาดิน ในปี ค.ศ. 1988"
ไคอง

เอร์ลีซง ไคอง จี ซูซา เฟร์ไรรา หรือรู้จักกันในชื่อ ไคอง (เกิดวันที่ 5 ตุลาคม พ.ศ. 2533) เป็นนักฟุตบอลชาวบราซิล เล่นในตำแหน่งกองหน้า เคยลงเล่นให้หลายสโมสรในประเทศไทย ปัจจุบันเล่นให้กับแพร่ ยูไนเต็ด ในไทยลีก 2
มาซากิ ซูดะ

ซูโง ไทโช (; โรมาจิ: "Sugō Taishō", เกิด 21 กุมภาพันธ์ ค.ศ. 1993) รู้จักกันในนาม มาซากิ ซูดะ หรือ สุดะ มาซากิ (; โรมาจิ: "Suda Masaki") เป็นนักแสดงและนักร้องชาวญี่ปุ่น ปรากฏตัวเป็นครั้งแรกในซีรีส์ทางโทรทัศน์มาสค์ไรเดอร์ดับเบิล ในบทฟิลิป เป็นนักแสดงนำมาสค์ไรเดอร์ที่อายุน้อยที่สุดด้วยอายุเพียง 16 ปี นอกจากนี้ยังเป็นหนึ่งในนักแสดงที่อายุน้อยที่สุดที่ได้รับรางวัลเจแปน อะคาเดมี ไพรซ์ สาขานักแสดงนำชายยอดเยี่ยม ด้วยอายุ 25 ปี และยังได้รับรางวัลสาขานักแสดงยอดนิยมอีกด้วย
ในปี 2016 ซูดะมีผลงานภาพยนตร์ถึง 9 เรื่อง และผลงานละครโทรทัศน์อีก 4 เรื่อง นิตยสาร GQ จึงยกให้เขาเป็นหนึ่งใน GQ Men of the Year ประจำปี 2016 ในปีเดียวกัน ซูดะได้ร้องเพลงประกอบโฆษณาเชียร์นักฟุตบอลทีมชาติญี่ปุ่นซึ่งได้รับกระแสตอบรับดีและกลายมาเป็นเพลงเดบิ้วต์ของเขาในเวลาต่อมา
ในปี 2017 ซูดะได้รับบทเป็นนักร้องชื่อดังวง GReeeeN ในภาพยนตร์ "Kiseki: Sobito of That Day" ซึ่งสร้างมาจากเรื่องจริงของวงกรีน และได้ร้องเพลงประกอบภาพยนตร์ทั้งหมด 3 เพลงในชื่อ "Green Boys" ร่วมกับนักแสดงอีก 3 คนที่แสดงเป็นสมาชิกวงกรีน GReeeeN 
ต่อมา ซูดะได้เดบิวต์เป็นนักร้องเดี่ยวด้วยซิงเกิล "มิตะ โกโตะ โมะ นาอิ เคชิกิ" (見たこともない景色, lit. "The scenery that I have never seen before") เมื่อวันที่ 6 กรกฎาคม 2017 ซึ่งได้รับความนิยมและได้รับ Gold Certification จาก นอกจากนี้ ในปีเดียวกัน ซูดะยังได้ปล่อยเพลงร่วมกับ เคนชิ โยเนสึ ในชื่อเพลง "灰色と青 (Haiiro to Ao)" ซึ่งได้รับความนิยมเป็นอย่างมากเช่นเดียวกัน โดยปัจจุบันมียอดวิวในยูทูบมากกว่า100ล้านวิว
ในปีนี้ ซูดะยังรับบทนำในภาพยนตร์ทั้งหมด 6 เรื่อง และยังรับบทนำในช่วงหลังของละครไทกะ(大河ドラマ)ซึ่งเป็นละครฟอร์มยักษ์ประจำปี
ซูดะสนิทกับนักแสดงเค็นโตะ ยามาซากิ, ไทกะ, ฟูมิ นิไกโด, นักร้อง-นักแต่งเพลง Ishizaki Huwie และ ไอมยอน(Aimyon)
ในปี 2018 ซูดะคว้ารางวัลนักแสดงนำชายไปทั้งสิ้น 5 รางวัล รางวัลสาขานักแสดงยอดนิยม และยังได้แต่งเพลง Sayonara Elegy ร่วมกับเพื่อนนักร้อง Ishiaki Huwie ให้กับ เค็นโตะ ยามาซากิ เพื่อเป็นเพลงประกอบละคร "Todome no Kiss" ซึ่งมี เค็นโตะ ยามาซากิ รับบทนำ เพลงของเขาได้รับความนิยมเป็นและได้รับ Platinum Certification จาก นอกจากนี้เพลง "灰色と青 (Haiiro to Ao)" ของ เคนชิ โยเนสึ และ ซูดะ ยังได้รับรางวัล Best Collaboration จาก อีกด้วย
ในปี 2019 ซูดะรับบทนำในละครโทรทัศน์ 3年A組-今から皆さんは、人質です- ซึ่งได้รับความนิยมเป็นอย่างมากโดยมีเรตติ้งตอนสุดท้ายสูงถึง15.4%
ตำบลโนนสัง (อำเภอโนนสัง)

โนนสัง เป็นตำบลหนึ่งในอำเภอโนนสัง จังหวัดหนองบัวลำภู องค์กรปกครองส่วนท้องถิ่นในพื้นที่ คือ เทศบาลตำบลโนนสัง ครอบคลุมพื้นที่ตำบลโนนสังทั้งตำบล
ประวัติ.
องค์กรปกครองส่วนท้องถิ่นในตำบลโนนสัง เริ่มแรกมีฐานะเป็น สุขาภิบาลโนนสัง เมื่อวันที่ 28 ธันวาคม พ.ศ. 2499 และได้ขยายเขตพื้นที่การปกครองจาก 11.65 ตร.กม. เป็น 58.21 ตร.กม. เมื่อวันที่ 17 ตุลาคม พ.ศ. 2528 และได้ยกฐานะเป็น เทศบาลตำบลโนนสัง เมื่อวันที่ 24 พฤษภาคม พ.ศ. 2542
ชุมชน.
เทศบาลตำบลโนนสัง มีพื้นที่ทั้งสิ้น 69.86 ตารางกิโลเมตร ครอบคลุมเขตพื้นที่ตำบลโนนสังทั้งหมด จำนวน 28 ชุมชน
<templatestyles src="Div col/styles.css"/>
ทีอาร์ซีเอ็นจี

ทีอาร์ซีเอ็นจี (อังกฤษ:TRCNG;ฮันกึล:티알씨엔지) เป็นกลุ่มดนตรีบอยแบนด์สัญชาติเกาหลีใต้ สังกัดค่าย เปิดตัวครั้งแรกเมื่อวันที่ 10 ตุลาคม 2017 ภายใต้ชื่อ TRCNG ซึ่งมาจากคำว่า Teen Rising Champion in a New Generation ปัจจุบันทีอาร์ซีเอ็นจีประกอบไปด้วยสมาชิกทั้งหมด 8 คน ได้แก่ จีฮุน, ฮายอง,ฮักมิน,จีซอง,ฮยอนอู,ชีอู,โฮฮยอน และ คังมิน
ชาลส์ สแตนโฮป เอิร์ลที่ 12 แห่งฮาร์ริงตัน

ชาลส์ สแตนโฮป เอิร์ลที่ 12 แห่งฮาร์ริงตัน  เกิดเมื่อวันที่ 20 กรกฎาคม 2488 เป็นบุตรชายคนที่ 3 และลูกชายคนแรกของ วิลเลียม สแตนโฮป เอิร์ลที่ 11 แห่งฮาร์ริงตัน และ เอเลน ฟอร์กี เกล ตระกูลของเขานั้นมีความมั่งคั่งทางที่ดินมาตั้งแต่สมัยบรรพบุรุษ โดยรายการทีวีช่องหนึงในอังกฤษได้ตีแผ่รายได้ของเขาว่า มีราวประมาณ 250 ล้านปอนด์ อีกทั้งยังเป็นเจ้าของที่ดินใหญ่ของมหานครลอนดอน และรายได้เสริมของเขานั้นมาจากการเป็นประธานบริษัทเกี่ยวกับที่ดินที่มีรายได้เดือนละประมาณ 50 ล้านปอนด์ 
ครอบครัว.
ชาลส์ สแตนโฮป เอิร์ลที่ 12 แห่งฮาร์ริงตัน แต่งงานจำนวน 2 ครั้ง โดยครั้งแรกกับ เวอร์จีเนีย ฟรีแมน-แจกสัน เมื่อวันที่ 14 กันยายน 2509 ก่อนจะหย่ากันในปี 2526 มีบุตร 2 ท่านคือ
ต่อมาเขาได้แต่งงานกับ เอเลน ฟอร์กี เกล ซึ่งเป็นอตีตภรรยาของ ไมเคิล โฮวาร์ด เอิร์ลที่ 21 แห่งซัฟฟอล์ก ไม่มีบุตร-ธิดา
ไมเคิล โฮวาร์ด เอิร์ลที่ 21 แห่งซัฟฟอล์ก

ไมเคิล โฮวาร์ด เอิร์ลที่ 21 แห่งซัฟฟอล์ก  เกิดเมื่อวันที่ 27 มีนาคม 2478 เขาดำรงตำแหน่งเป็น เอิร์ลที่ 21 แห่งซัฟฟอล์ก หลังจากที่บิดาของเขาถูกฆ่าตายในปี 2484 หลังจากที่เขาเข้าเรียนในวิทยาลัยวินเชสเตอร์ ได้เพียงปีเศษ
สมรส.
ไมเคิล โฮวาร์ด เอิร์ลที่ 21 แห่งซัฟฟอล์ก สมรสจำนวน 3 ครั้ง โดยครั้งแรกนั้นคือ ซ๊โมน ลิตแมน โดยเขาสมรสเมื่อวันที่ 1 ตุลาคม 2503 มีธิดา 1 ท่านคือ
ครั้งที่ 2 สมรสกับ อนิตา ฟูเกเลส เมื่อวันที่ 22 กันยายน 2516 มีบุตร-ธิดา 2 ท่านคือ (ภายหลังจากการหย่าแล้ว อนิตาได้สมรสใหม่กับ ชาลส์ สแตนโฮป เอิร์ลที่ 12 แห่งฮาร์ริงตัน
ครั้งที่ 3 กับลินดา แจกรีน พาราโวนี เมื่อวันที่ 15 ธันวาคม 2526 มีธิดา 2 ท่านคือ 
บั้นปลาย.
ก่อนถึงแก่กรรมขาและครอบครัวได้พำนักใน ชาลส์ตันพาร์ควิลต์เชียร์ โดยทุกคนในประเทศอังกฤษมักรู้จักในชื่อ บ้านซัฟฟอล์ก ซึ่งบ้านของเขานั้น เคยรับเสด็จพระบรมวงศานุวงศ์ของประเทศอังกฤษได้พระองค์ได้แก่ สมเด็จพระราชินีนาถเอลิซาเบธที่ 2 แห่งสหราชอาณาจักร เจ้าชายฟิลิป ดยุกแห่งเอดินบะระ เจ้าชายชาลส์ เจ้าชายแห่งเวลส์ ไดอานา เจ้าหญิงแห่งเวลส์ เจ้าชายวิลเลียม ดยุกแห่งเคมบริดจ์ เจ้าชายเฮนรี ดยุกแห่งซัสเซกซ์ เจ้าชายแอนดรูว์ ดยุกแห่งยอร์ก ซาราห์ ดัชเชสแห่งยอร์ก เจ้าชายเอ็ดเวิร์ด เอิร์ลแห่งเวสเซกซ์ เจ้าชายเอ็ดเวิร์ด ดยุกแห่งเคนต์ แคทเธอรีน ดัชเชสแห่งเคนต์ เจ้าชายไมเคิลแห่งเคนต์ เจ้าหญิงไมเคิลแห่งเคนต์ เจ้าหญิงอเล็กซานดรา เดอะออนะระเบิล เลดีโอกิลวี เป็นต้น และเคยรับเสด็จพระบรมวงศานุวงศ์ประเทศอื่นๆมาแล้ว อาทิ
ในส่วนของพระราชวงศ์ไทย เคยรับเสด็จอยู่เพียง 4 พระองค์คือ
เลโอนอร์แห่งอารากอน สมเด็จพระราชินีแห่งโปรตุเกส

เลโอนอร์แห่งอารากอน (2 พฤษภาคม ค.ศ. 1402 – 20 กุมภาพันธ์ ค.ศ. 1445) เป็นเจ้าหญิงอารากอนและพระราชินีแห่งโปรตุเกสจากการอภิเษกสมรสกับพระเจ้าดูวาร์ตึ และเป็นผู้สำเร็จราชการแทนพระองค์พระเจ้าอาฟงซูที่ 5 แห่งโปรตุเกส พระราชโอรสขณะทรงพระเยาว์
พระราชประวัติ.
เลโอนอร์แห่งอารากอนเสด็จพระราชสมภพเมื่อวันที่ 1 กุมภาพันธ์ ค.ศ. 1402 เป็นพระราชธิดาของพระเจ้าเฟร์นันโดที่ 1 แห่งอารากอน กับเลโอนอร์แห่งอัลบูร์เกร์เก ทรงสูญเสียพระบิดาขณะพระชนมายุ 14 พรรษา พระเจ้าอัลฟอนโซที่ 4 พระเชษฐาของพระองค์ได้สืบราชสมบัติ พระราชมารดาของพระองค์ได้จัดแจงให้พระองค์อภิเษกสมรสกับพระเจ้าดูวาร์ตึแห่งโปรตุเกส การอภิเษกสมรสเกิดขึ้นเมื่อวันที่ 22 กันยายน ค.ศ. 1428 ทั้งคู่มีพระราชโอรสธิดาด้วยกัน 9 พระองค์ แต่มี 4 พระองค์สิ้นพระชนม์ในวัยเยาว์
วันที่ 14 สิงหาคม ค.ศ. 1433 พระสวามีของพระองค์ได้สืบทอดตำแหน่งเป็นกษัตริย์แห่งโปรตุเกสและในวันเดียวกันนั้น ฌูเอา พระราชโอรสพระองค์ใหญ่ของทั้งคู่ได้สิ้นพระชนม์ เลโอนอร์เป็นพระราชินีที่ไม่มีบทบาททางการเมืองทำให้พระองค์ไม่ค่อยเป็นที่นิยม เป็นพระราชินีได้เพียง 5 ปีพระสวามีก็สวรรคตด้วยกาฬโรคในวันที่ 13 กันยายน ค.ศ. 1438 ขณะที่เลโอนอร์กำลังตั้งครรภ์ ในพินัยกรรมพระองค์ได้แต่งตั้งพระนางเป็นผู้สำเร็จราชการแทนพระองค์ ราชสำนักโปรตุเกสได้ทำตามพระประสงค์ของพระองค์ ทว่าด้วยความอ่อนประสบการณ์ สุขภาพที่ไม่สู้ดี และการเป็นชาวอารากอนทำให้พระองค์ไม่เป็นที่นิยม การรับรองตำแหน่งผู้สำเร็จราชการแทนพระองค์จึงก่อให้เกิดจลาจลในลิสบอน ประชาชนต้องการให้อิงฟังตึเปดรู ดยุคแห่งกูอิงบรา พระอนุชาของพระเจ้าดูวาร์ตึเป็นผู้สำเร็จราชการแผ่นดิน การเจรจาต่อรองยืดเยื้ออยู่หลายเดือน ในช่วงนั้นพระองค์ได้ให้กำเนิดเจ้าหญิงจัวนาแห่งโปรตุเกสและได้สูญเสียฟีลีปาพระราชธิดาพระองค์ใหญ่ที่ประชวรพระวัณโรค
ท้ายที่สุดราชสำนักได้แต่งตั้งอิงฟังตึเปดรูเป็นผู้สำเร็จราชการแผ่นดินเพียงหนึ่งเดียว เลโอนอร์ถูกเนรเทศไปอยู่ที่กัสติยาในเดือนธันวาคม ค.ศ. 1440 พระองค์ประชวรหนักและสวรรคตด้วยโรคทางเดินหายใจในวันที่ 19 กุมภาพันธ์ ค.ศ. 1445
พระโอรสธิดา.
เลโอนอร์มีพระราชโอรสธิดาทั้งสิ้น 9 คน คือ
เจเจโปรเจกต์

เจเจ โปรเจกต์  เป็นศิลปินดูโอ้จากประเทศเกาหลีใต้ ประกอบด้วยสมาชิก 2 คน ได้แก่ เจบี (JB) และ จินยอง (ในขณะนั้นใช้ชื่อว่า จูเนียร์ หรือ Jr.) ภายใต้สังกัด เจวายพีเอนเตอร์เทนเมนต์ ทั้งคู่เปิดตัวเมื่อเดือนพฤษภาคม 2012 ด้วยเพลงไตเติ้ล "Bounce" 
ประวัติ.
ก่อนการเปิดตัวและการเปิดตัวครั้งแรกอย่างเป็นทางการ : 2012.
ในปี 2012 ก่อนหน้าที่จะมีการเปิดตัวอย่างเป็นทางการ ทั้งเจบีและ จูเนียร์ (จินยอง) ได้รับบทเป็นส่วนหนึ่งของนักแสดงนำในเรื่อง "Dream High 2" โดยเจบีรับบทเป็น "JB" และจูเนียร์ (จินยอง) รับบทเป็น "จอง อุยบง"
หลังจากนั้น เจเจโปรเจกต์ก็ได้เปิดตัวอย่างเป็นทางการในวันที่ 24 พฤษภาคม ค.ศ.2012 ด้วยซิงเกิล "Bounce"
เข้าร่วม GOT7 : 2014.
ในเดือนตุลาคมปี 2013 ต้นสังกัด ได้ออกมาประกาศว่า สมาชิกเจเจโปรเจกต์ทั้งสองคนจะไปเป็นส่วนหนึ่งของวงบอยกรุ๊ปที่กำลังจะเปิดตัวใหม่เพิ่มอีกวงหนึ่ง
พร้อมกับสมาชิกอีก 5 คน โดยใช้ชื่อว่า ก็อตเซเว่น (GOT7) ซึ่งจะมีเจบีเป็นหัวหน้าวง และก็อตเซเว่นจะทำการเดบิวต์ในวันที่ 16 เดือนมกราคม ปี 2014
คัมแบคในรอบ 5 ปี : 2017.
หลังจากได้ปล่อยซิงเกิลเพลงเดบิวต์ "Bounce" ไปเมื่อปี 2012 เจเจโปรเจกต์ก็ยังไม่ได้ปล่อยผลงานอะไรออกมาอีก ระหว่างรอคัมแบคนั้น พวกเขาก็ยังทำผลงานการแสดงให้ชมกันอีกด้วย
จนกระทั่งเดือนกรกฎาคม 2017 ได้มีการประกาศออกมาว่าเจเจโปรเจกต์จะคัมแบคในรอบ 5 ปี ในวันที่ 31 กรกฎาคม ค.ศ.2017 ด้วยอัลบั้มแรกคือ "Verse 2" และมีเพลงไตเติ้ลชื่อว่า "Tomorrow, Today" โดยในอัลบั้มนี้ทั้งคู่ได้ช่วยกันทำทุกอย่างเองอีกด้วย เนื่องจากไม่ได้กลับมาทำในนามวงดูโอ้ของตัวเองนานมากแล้ว
แมรี ซีมอร์

แมรี ซีมอร์ (30 สิงหาคม ค.ศ. 1548 – ราว ค.ศ. 1550?) เป็นลูกสาวเพียงคนเดียวของทอมัส ซีมอร์ บารอนซีมอร์แห่งซูดลีย์ กับแคเทอริน พาร์ อดีตพระอัครมเหสีในพระเจ้าเฮนรีที่ 8 แห่งอังกฤษ และเป็นลูกสาวเพียงคนเดียวจากการสมรสสี่ครั้งของมารดา แคเทอรินเสียชีวิตเมื่อวันที่ 5 กันยายน ค.ศ. 1548 ด้วยภาวะแทรกซ้อนหลังให้กำเนิดแมรี และอีกประมาณหนึ่งปีต่อมาทอมัสผู้บิดาก็ถูกประหารชีวิตด้วยข้อหากบฏต่อพระเจ้าเอ็ดเวิร์ดที่ 6
หลังการมรณกรรมของมารดา และบิดาถูกประหารพร้อมถูกริบราชบาต แมรีกลายเป็นทั้งเด็กกำพร้าและยากจน เธอตกอยู่ในการอุปถัมภ์ของแคเทอริน วิลลอฟบี ดัชเชสซัฟฟอล์ก หลัง ค.ศ. 1550 เป็นต้นมา แมรีก็หายไปจากหน้าประวัติศาสตร์ ไม่ปรากฏการอ้างสิทธิเหนือทรัพย์สินของบิดา และอาจสรุปว่าเธออาจสิ้นชีวิตไปแล้วขณะอายุสองขวบ
อักเนส สทริกแลนด์ (Agnes Strickland) นักเขียนยุควิกตอเรีย ได้อ้างถึงแมรีในหนังสือพระราชประวัติแคเทอริน พาร์ซึ่งเป็นงานเขียนของเธอ ว่าแมรี ซีมอร์ยังมีชีวิตอยู่จนโต แล้วสมรสกับเซอร์เอ็ดเวิร์ด บูเชล (Sir Edward Bushel) เจ้าหน้าที่ในพระราชสำนักของแอนน์แห่งเดนมาร์กในพระเจ้าเจมส์ที่ 1 แห่งอังกฤษ แล้วยังกล่าวอีกว่าแคเทอริน วิลลอฟบี ดัชเชสซัฟฟอล์กซึ่งตกพุ่มม่ายได้สมรสใหม่กับริชาร์ด เบอร์ตีใน ค.ศ. 1553 และหนีออกจากอังกฤษช่วงการลงโทษแมรี (Marian Persecutions) ในหรือหลัง ค.ศ. 1555 อันเป็นปีที่แมรี ซีมอร์กับบูเชลสมรสกัน แต่ปัญหาด้านความน่าเชื่อถือของทฤษฎีดังกล่าว คือในเวลานั้น แมรีมีอายุเพียงหกขวบเท่านั้น
อาร์มินิอุส

อาร์มินิอุส (Arminius; 18/17 ปีก่อนคริสต์ศักราช – ค.ศ. 21) หรือที่ชาวเยอรมันเรียกว่า แฮร์มัน ("Hermann") เป็นหัวหน้าเผ่าเครุสกีซึ่งเป็นเผ่าหนึ่งของชนชาติเยอรมันโบราณ เขาเป็นผู้นำกองกำลังพันธมิตรชนเผ่าเยอรมันทั้งหลายในยุทธการที่ป่าท็อยโทบวร์คเมื่อปีที่ 9 ก่อนคริสตกาล และมีชัยชนะเหนือกองทหารโรมันทั้งสามได้ ชัยชนะของเขาที่ป่าท็อยโทบวร์คทำให้จักรวรรดิโรมันกำหนดนโยบายถอนกำลังออกจากแผ่นดินเยอรมันอย่างถาวร และเป็นหนึ่งในปัจจัยสำคัญที่เร่งรัดการล่มสลายของจักรวรรดิโรมันตะวันตกในเวลาต่อมา นักประวัติศาสตร์ยุคใหม่หลายคนถือว่าชัยชนะของอาร์มินิอุสเป็นความปราชัยครั้งใหญ่ที่สุดของกรุงโรม อาร์มินิอุสได้ป้องกันชนเผ่าเยอรมันจากการถูกครอบงำโดยวัฒนธรรมโรมันไว้ ชัยชนะของอาร์มินิอุสได้รับการยอมรับว่าเป็นหนึ่งในชัยชนะอย่างขาดลอยที่สุดในประวัติศาสตร์ และเป็นจุดเปลี่ยนครั้งสำคัญของประวัติศาสตร์โลก 
อาร์มินิอุสเกิดในตระกูลผู้นำเผ่าเครุสกีในปี 18 หรือ 17 ก่อนคริสต์กาล และถูกนำตัวไปเป็นองค์ประกันของโรมันตั้งแต่ยังเล็ก เขาเติบโตในกรุงโรมและถูกเกณฑ์เข้าเป็นทหารโรมันตั้งแต่วัยหนุ่ม นั่นทำให้เขาได้รับสัญชาติโรมันและกลายเป็นอัศวินโรมัน ภายหลังมีส่วนปราบกบฏในมณฑลอิลลีรีลงได้ เขาก็ถูกส่งตัวไปยังแผ่นดินเยอรมัน (Germania) เพื่อช่วยเหลือผู้ว่าการโรมัน ปูบลิอุส วารุส (Publius Varus) ในการสยบพวกเยอรมันเผ่าต่าง ๆ ในช่วงนี้เอง อาร์มินิอุสได้สมคบกับชนเผ่าเยอรมันเพื่อเตรียมการกบฎต่อพวกโรมัน จนนำไปสู่ซุ่มโจมตีสามกองทหารโรมันที่ป่าท็อยโทบวร์คจนพินาศย่อยยับ
ภายหลังมีชัยในศึกท็อยโทบวร์ค อาร์มินิอุสก็นำทัพชนเผ่าเยอรมันเข้าต่อสู้กับทัพของแกร์มานิกุส (Germanicus) แม่ทัพชาวโรมัน อีกหลายครั้งหลายครา นอกจากนี้ยังสามารถกำจัดคู่แข่ง มารอบอดุอุส (Maroboduus) แห่งเผ่ามาร์โคมัน (Marcomanni) ซึ่งหวั่นวิตกถึงอำนาจที่เพิ่มขึ้นเรื่อย ๆ ของอาร์มินิอุสจนพยายามลอบสังหารเขาใน ค.ศ. 21 แต่ล้มเหลว นักประวัติศาสตร์ตากิตุสยกย่องอาร์มินิอุสว่าเป็นผู้ปลดแอกชนแห่งเผ่าเยอรมันที่กล้าต่อสู้จักรวรรดิโรมันในช่วงที่กรุงโรมเรืองอำนาจขีดสุด
ในช่วงการรวมชาติเยอรมันในคริสต์ศตวรรษที่ 19 อาร์มินิอุสถูกยกยอโดยเหล่านักชาติเยอรมันนิยมในฐานะสัญลักษณ์ของความเป็นหนึ่งเดียวและอิสรภาพ อย่างไรก็ตาม ภายหลังสงครามโลกครั้งที่สอง ชื่อของอาร์มินิอุสกลับเลือนหายไปจากหนังสือเรียนเนื่องจากเขามีภาพลักษณ์ชาติทหารนิยม ทำให้คนเยอรมันรุ่นใหม่ไม่ค่อยจะรู้เรื่องราวของเขามากนัก แม้แต่งานฉลองครบสองพันปีศึกท็อยโทบวร์คก็ยังเป็นเพียงงานรำลึกเล็ก ๆ เท่านั้น
หลุยส์-เฌโรม กอเย

หลุยส์-เฌโรม กอเย  เป็นนักการเมืองในช่วงการปฏิวัติฝรั่งเศส ดำรงตำแหน่งเป็นรัฐมนตรียุติธรรมระหว่างปีค.ศ. 1793 ถึง 1794 มีส่วนในการสอดส่องและจับกุมพวกฌีรงแด็ง ตลอดจนการควบคุมตัวสมาชิกสภาห้าร้อย เขาได้เป็นหนึ่งในสมาชิกคณะดีแร็กตัวร์ในเดือนมิถุนายน ค.ศ. 1799 ดำรงตำแหน่งได้ไม่ถึงปีก็พ้นจากตำแหน่งจากเหตุรัฐประหาร 18 บรูว์แมร์
อับดุลกะรีม กอซิม

อับดุลกะรีม กอซิม (21 พฤศจิกายน ค.ศ. 1914 – 9 กุมภาพันธ์ ค.ศ. 1963) เป็นพลจัตวากองทัพอิรักซึ่งครองอำนาจตั้งแต่ราชวงศ์อิรักล่มสลายลงระหว่างการปฏิวัติ 14 กรกฎาคม เขาเป็นนายกรัฐมนตรีอิรักคนที่ 24 จนถึงการปฏิวัติเราะมะฎอน
ในระหว่างที่กอซิมดำรงตำแหน่ง ประชาชนมักเรียกกอซิมว่า "อัซซะอีม"  หรือ "ท่านผู้นำ"
ชิฟต์จิส

ชิฟต์จิส  เป็นรหัสอักขระที่ใช้สำหรับภาษาญี่ปุ่น พัฒนาโดยบริษัทแอสกีคอร์ปอเรชันของญี่ปุ่นร่วมกับไมโครซอฟท์ โดยมีอักขระทั้งแบบหนึ่งไบต์และสองไบต์อยู่ด้วยกัน
อิเนส เด กัสโตร

อิเนส เด กัสโตร (ในกัสติยา: Inés; ค.ศ. 1325 – 7 มกราคม ค.ศ. 1355) เป็นธิดาขุนนางกัสติยาซึ่งเป็นคนรักของพระเจ้าเปดรูที่ 1 แห่งโปรตุเกสตั้งแต่ก่อนที่พระองค์จะขึ้นครองราชย์ การสิ้นพระชนม์ของพระองค์เป็นโศกนาฏกรรมอันโด่งดัง และหลังการสิ้นพระชนม์ พระองค์ได้รับการสวมมงกุฎเป็นพระราชินีแห่งโปรตุเกส
ประวัติ.
อิเนสเป็นธิดาในสมรสของเปโดร เฟร์นันเดซ เด กัสโตร เจ้าแห่งเลมอสและซาร์เรีย กับนางกาลิเซีย กับอัลดงซา โลเรงซู ดึ วาลาดารึช ครอบครัวของพระนางมีเชื้อสายขุนนางกาลิเซียและโปรตุเกส และยังมีความเชื่อมโยงกับราชวงศ์กัสติยาผ่านลูกหลานนอกสมรส มีหลักฐานว่าพระนางอาศัยอยู่กับกอนส์ตันซา มานูเอล ลูกพี่ลูกน้องซึ่งเป็นธิดาของดอนฆวน มานูเอล ดยุคแห่งเปญญาฟิเอลและมาร์ควิสแห่งบิเยนา
ใน ค.ศ. 1340 กอนส์ตันซาตัดสินใจสมรสกับเปดรู พระโอรสคนโตและทายาทของพระเจ้าอาฟงซูที่ 4 แห่งโปรตุเกส อิเนสได้ติดตามเธอออกจากราชสำนักเปญญาฟิเอลไปพำนักที่กูอิงบรา แต่หลังการสมรสได้ไม่นานเปดรูกลับตกหลุมรักพระนางและเริ่มละเลยพระชายา ทั้งคู่หลงใหลกันและกันอย่างหัวปักหัวปำ อีกทั้งพี่น้องชายของอิเนสยังกลายเป็นเพื่อนและที่ปรึกษาที่เจ้าชายไว้ใจ หลังกอนส์ตันซาเสียชีวิตจากการให้กำเนิดฟือร์นังดู บุตรชายของเปดรูในวันที่ 13 พฤศจิกายน ค.ศ. 1345 พระเจ้าอาฟงซูพยายามจะจับพระโอรสสมรสใหม่ แต่เปดรูไม่ยอมสมรสกับคนอื่นนอกจากอิเนส ทั้งคู่ก็อยู่กินกันฉันสามีภรรยาโดยไม่สนใจพระเจ้าอาฟงซูที่ 4 ที่ต่อต้านอย่างหัวชนฝา ราชสำนักกับประชาชนเองก็ไม่ยอมรับการกระทำนี้
เปดรูกับอิเนสอยู่กินกันที่ปราสาทซังตากลาราในกูอิงบรา ทั้งคู่มีบุตรธิดาด้วยกันสี่คน คือ
การเสียชีวิต.
อิทธิพลของอิเนสกับพี่น้องชายอีกสองคนที่มีต่อพระเจ้าเปดรูได้สร้างศัตรูในราชสำนัก หลังพยายามแยกทั้งคู่ออกจากกันหลายครั้งในที่สุดพระเจ้าอาฟงซูที่ 4 ก็ตัดสินใจมอบความตายให้แก่อิเนส วันที่ 7 มกราคม ค.ศ. 1355 พระองค์ได้ส่งนักฆ่าไปที่อารามซังตากลาราในกูอิงบราเพื่อสังหารอิเนสด้วยการตัดคอต่อหน้าลูกน้อย เปดรูที่เจ็บปวดจนแทบเป็นบ้าก่อจลาจลต่อพระบิดาและไม่ยกโทษให้พระบิดาที่สังหารคนรักของพระองค์
หลังได้รับการสวมมงกุฎเป็นกษัตริย์แห่งโปรตุเกสในปี ค.ศ. 1357 พระเจ้าเปดรูสั่งให้จับกุมตัวและประหารชีวิตผู้ที่ลงมือฆาตกรรมอิเนสด้วยการแหวกอกเอาหัวใจออกมา การกระทำดังกล่าวทำให้พระองค์ได้รับฉายาว่า "ผู้โหดเหี้ยม" ทั้งพระองค์ยังอ้างว่าได้เคยสมรสอย่างลับ ๆ กับอิเนสและขอให้ยอมรับพระนางเป็นพระราชินีแห่งโปรตุเกส ตำนานเล่าว่ากษัตริย์ทำการสวมมงกุฎให้ศพและให้ข้าราชสำนักจุมพิตมือของอิเนสที่ไร้วิญญาณ เดือนเมษายน ค.ศ. 1360 พระองค์สั่งให้ย้ายร่างของอิเนสจากกูอิงบรามาที่อารามหลวงอัลกูบาซา หลุมฝังศพอันวิจิตรงดงามสองหลุมถูกสร้างขึ้นมาเพื่อให้พระองค์ได้หลับใหลเคียงข้างหญิงผู้เป็นที่รักของพระองค์ตลอดกาล
เอธิโอเปียนแอร์ไลน์ เที่ยวบินที่ 302

เอธิโอเปียนแอร์ไลน์ เที่ยวบินที่ 302 เป็นเที่ยวบินผู้โดยสารระหว่างประเทศซึ่งมีกำหนดบินจากท่าอากาศยานนานาชาติโบเล ประเทศเอธิโอเปีย ไปยังท่าอากาศยานนานาชาติโจโมเคนยัตตา กรุงไนโรบี ประเทศเคนยา เมื่อวันที่ 10 มีนาคม พ.ศ. 2562 โดยอากาศยานโบอิง 737 แมกซ์ 8 เกิดเหตุตกหลังจากที่ขึ้นบินได้แล้วประมาณ 6 นาทีในบริเวณเมือง โดยในอุบัติเหตุครั้งนี้มีผู้เสียชีวิตทั้งหมด 157 คน โดยเป็นผู้โดยสาร 149 คนและลูกเรืออีก 8 คน ส่วนสาเหตุของการเกิดอุบัติเหตุในครั้งนี้ยังอยู่ในระหว่างการสืบสวน โดยอุบัติเหตุในครั้งนี้เป็นอุบัติเหตุการบินที่ร้ายแรงที่สุดของสายการบินเอธิโอเปียแอร์ไลน์เท่าที่เคยมีมา
จากเหตุการณ์ในครั้งนี้ ส่งผลให้อากาศยานโบอิง 737 แมกซ์ ทุกรุ่น (แมกซ์ 7, 8, 9) ถูกห้ามใช้โดยสายการบินหลายสายและรัฐบาลในหลายประเทศทั่วโลก
อากาศยานต่อสู้ไร้คนขับ

อากาศยานต่อสู้ไร้คนขับ (อักษรย่อ: UCAV) ยังเป็นที่รู้จักกันในนาม โดรนต่อสู้ หรือ โดรน เป็นอากาศยานไร้คนขับ (UAV) ที่มักจะมีอาวุธยุทโธปกรณ์อากาศยาน เช่น ขีปนาวุธ และใช้สำหรับโดรนโจมตี เครื่องบินประเภทนี้ไม่มีนักบินมนุษย์อยู่บนเครื่อง โดรนเหล่านี้มักอยู่ภายใต้การควบคุมของมนุษย์แบบเรียลไทม์ โดยมีระดับควบคุมตนเองแตกต่างกันไป
อุปกรณ์ที่จำเป็นสำหรับนักบินมนุษย์ (เช่น ห้องนักบิน, เกราะ, เก้าอี้ดีดตัว, การควบคุมการบิน, การควบคุมสิ่งแวดล้อมสำหรับการควบคุมอุณหภูมิ, ความดัน และออกซิเจน) ไม่จำเป็น เนื่องจากผู้ปฏิบัติงานควบคุมยานพาหนะจากสถานีปลายทางระยะไกล ส่งผลให้น้ำหนักลดลงและมีขนาดเล็กกว่าเครื่องบินบรรจุคน
สหรัฐ, จีน และอิสราเอล ได้รับการยอมรับอย่างกว้างขวางว่าเป็นผู้นำอุตสาหกรรมในเทคโนโลยีอากาศยานต่อสู้ไร้คนขับ อีกหลายประเทศมีการดำเนินงานอากาศยานต่อสู้ไร้คนขับในประเทศ อีกหลายประเทศมีการนำเข้าโดรนติดอาวุธหรือมีโครงการพัฒนาอยู่ระหว่างดำเนินการ
วันวี

วอนวี (อังกฤษ:Onewe;ฮันกึล:원위) เป็นกลุ่มดนตรีบอยแบนด์จากประเทศเกาหลีใต้ สังกัดค่าย RBW Entertainment เปิดตัวครั้งแรกเมื่อวันที่ 13 มิถุนายน 2018 ปัจจุบันวันวีประกอบไปด้วยสมาชิกจำนวน 5 คน คือ ยงฮุน, ฮาริน, คังฮย็อน, ดงมยอง และ คีอา
ชาวเครุสกี

เครุสกี (Cherusci) เป็นชนเยอรมันเผ่าหนึ่งซึ่งเคยตั้งถิ่นฐานอยู่บนส่วนที่เป็นที่ราบและป่าทางตะวันตกเฉียงเหนือของเยอรมนี คาดการณ์ว่าพื้นที่ดังกล่าวน่าจะตั้งอยู่ใกล้กับเมืองฮันโนเฟอร์ในปัจจุบัน ซึ่งในช่วงคริสต์ศตวรรษที่ 1 พวกเขาเป็นผู้นำของชาวเยอรมันหลายเผ่าในการทำสงครามต่อต้านจักรวรรดิโรมันและปลดแอกตัวเองได้สำเร็จ นักประวัติศาสตร์บางส่วนตั้งสมมติฐานว่า บางทีพวกเขาอาจจะเป็นบรรพบุรุษของกลุ่มชาติพันธุ์ใหญ่อย่างเช่นชาวแฟรงก์ (Franks) และชนอลามันน์ (Alemanni)
ที่มาของเผ่าเครุสกีไม่เป็นที่ทราบแน่ชัด แต่ในมุมมองของนักโหราศาสตร์แล้ว ชื่อเผ่าเครุสกีอาจมีรากมาจากภาษาเยอรมันโบราณว่า "เฮรุท" ("herut") ที่แปลว่ากวาง เนื่องจากชนเผ่านี้อาจยึดถือกวางเป็นสัตว์สัญลักษณ์ประจำเผ่า อย่างไรก็ตาม มีการเสนอสมมติฐานที่แตกต่างออกไปในคริสต์ศตวรรษที่ 19 โดยยาค็อพ กริม (Jacob Grimm) และอีกหลายคนว่า เครุสกีอาจมีรากศัพท์มาจาก "เฮรู-" ("heru-") ที่มีความหมายว่าดาบ
รอเฌ ดูว์โก

ปีแยร์ รอเฌ ดูว์โก  เป็นนักการเมืองในช่วงการปฏิวัติฝรั่งเศสและในช่วงจักรวรรดิฝรั่งเศสที่หนึ่ง เขาเป็นสมาชิกที่ประชุมใหญ่แห่งชาติและสมาชิกคณะรัฐบาลที่เรียกว่าคณะดีแร็กตัวร์
ดูว์โกเกิดที่มงฟอร์ในแคว้นอากีแตน ได้รับเลือกเป็นสมาชิกสภาจากจังหวัดล็องด์ เขาเป็นหนึ่งในผู้ลงมติเห็นชอบให้ประหารชีวิตพระเจ้าหลุยส์ที่ 16 ในทันทีและไม่มีการอุทธรณ์ ต่อมาเขาได้เป็นสมาชิกสภาห้าร้อย ตามด้วยผู้พิพากษาศาลแขวง แต่ภายหลังการรัฐประหาร 18 มิถุนายน ค.ศ. 1799 เขาถูกเสนอชื่อเป็นหนึ่งในฝ่ายบริหารที่เรียกว่าคณะดีแร็กตัวร์จากการอุ้มชูโดยปอล บารัส
ในวันที่ 9 พฤศจิกายน ค.ศ. 1799 ดูว์โกในฐานะสมาชิกคณะดีแร็กตัวร์ยอมรับการรัฐประหารของนโปเลียนและลาออก เขาได้ดำรงตำแหน่งเป็นหนึ่งในสามกงสุลเฉพาะกาลในรัฐบาลที่เรียกว่าคณะกงสุลฝรั่งเศส และได้ดำรงตำแหน่งเป็นรองประธานวุฒิสภา เขามีบทบาทสำคัญภายใต้การปกครองของนโปเลียน จนกระทั่งหันหลังให้นโปเลียนในปีค.ศ. 1814
เอ็ม1941 ไรเฟิลจอห์นสัน

เอ็ม1941 ไรเฟิลจอหน์สัน เป็นปืนไรเฟิลกึ่งอัตโนมัติแบบโดยหลักการของแรงถีบสะท้อนกลับแบบสั้นผ่านทางลำกล้องปืนเป็นหลัก(Short recoil operate) ที่ถูกออกแบบโดยเมลวิน จอหน์สัน ในช่วงก่อนสงครามโลกครั้งที่สอง เอ็ม1941 ได้เข้าชิงประกวดแข่งขันที่ไม่ประสบความสำเร็จกับปืนไรเฟิลเอ็ม1
วอลเลย์บอลชายไทยเดนมาร์คซูเปอร์ลีก 2019

วอลเลย์บอลชายไทยเดนมาร์คซูเปอร์ลีก 2019 เป็นการแข่งขันวอลเลย์บอลประเภททีมชาย จำนวน 6 ทีม โดยการแข่งขันครั้งนี้จัดขึ้นเป็นครั้งที่ 6 ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทย
การแบ่งกลุ่ม.
การจับฉลากแบ่งกลุ่มทีมชนะเลิศไทยแลนด์ลีกและทีมรองชนะเลิศไทยแลนด์ลีกจะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 17 มีนาคม พ.ศ. 2562 ณ เอ็มซีซีฮอลล์ เดอะมอลล์บางกะปิ กรุงเทพมหานคร
อันดับการแข่งขัน.
<templatestyles src="Col-begin/styles.css"/>